
Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi ir Lietuvos Respublikos socialinės paramos mokiniams įstatymo 15 straipsnio 2 dalimi, Birštono savivaldybės taryba  n u s p r e n d ž i a:
1. Patvirtinti Socialinės paramos mokiniams tvarkos aprašą (pridedama).
2. Pripažinti netekusiu galios Birštono savivaldybės tarybos 2014 m. spalio 3 d. sprendimą Nr. TS-152 „Dėl Birštono savivaldybės socialinės paramos mokiniams teikimo tvarkos aprašo patvirtinimo“.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

BIRUTĖ JAKUČIONIENĖ
BIRŠTONO SAVIVALDYBĖS ADMINISTRACIJOS 
SOCIALINĖS PARAMOS SKYRIAUS VYRIAUSIOJI SPECIALISTĖ

Birštono savivaldybės tarybai


AIŠKINAMASIS RAŠTAS
PRIE TARYBOS SPRENDIMO PROJEKTO
„DĖL SOCIALINĖS PARAMOS MOKINIAMS TEIKIMO TVARKOS APRAŠO PATVIRTINIMO“ 

Parengto projekto tikslas: Lietuvos Respublikos Seimas 2018 m. gruodžio 4 d. priėmė įstatymą Nr. XIII-1690 „Lietuvos Respublikos socialinės paramos mokiniams įstatymo Nr. X-686 pakeitimo įstatymas“. Naujame įstatyme atlikta daug pakeitimų: atsisakyta kai kurių sąvokų, nustatytos konkrečios nemokamo maitinimo rūšys, padidinti skiriamų lėšų dydžiai, patikslintos kai kurios nuostatos ir kiti pakeitimai, todėl tikslinga  patvirtinti naują Socialinės paramos mokiniams tvarkos aprašą.
Taigi, šiuo sprendimo projektu bus įtvirtinti Socialinės paramos mokiniams įstatymo pakeitimai. 
Kaip šiuo metu sprendžiami projekte aptarti klausimai: šiuo metu Skyriaus darbuotojai, skirdami socialinę paramą mokiniams, vadovaujasi aktualiu Lietuvos Respublikos socialinės paramos mokiniams  įstatymu. Šiuo metu valstybės remiamų pajamų (VRP) dydis yra 122,00 eurai.
Kokių pozityvių rezultatų laukiama: bus įgyvendinti teisės aktų reikalavimai
Galimos neigiamos pasekmės, priėmus projektą, kokių priemonių reikėtų imtis, kad tokių pasekmių būtų išvengta: neigiamų pasekmių nenustatyta.
Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą: šiuo metu galioja Birštono savivaldybės tarybos 2014 m. spalio 3 d. sprendimas Nr. TS-152, kurį siūloma panaikinti.
Rengiant projektą gauti specialistų vertinimai ir išvados: negauti
Projekto iniciatoriai ir jo autoriai: projekto iniciatorė – Socialinės paramos skyriaus vedėja Milda Astašauskienė, autorė – Socialinės paramos skyriaus vyriausioji specialistė Birutė Jakučionienė.
Lėšų poreikis teisės aktui įgyvendinti:  nereikalingas.
Kiti, autoriaus nuomone, reikalingi paaiškinimai:  nėra.
.	
Skyriaus vyriausioji specialistė                                                                   Birutė Jakučionienė                                                   
PATVIRTINTA
Birštono savivaldybės     tarybos
2019 m. __________ d. 

SOCIALINĖS PARAMOS MOKINIAMS TEIKIMO TVARKOS APRAŠAS

I. BENDROSIOS NUOSTATOS

1. Socialinės paramos mokiniams Birštono savivaldybėje tvarkos aprašas (toliau – Aprašas) reglamentuoja mokinių nemokamo maitinimo ir paramos mokinio reikmenims įsigyti organizavimą.
2. Aprašas taikomas mokiniams, kurie mokosi bendrojo ugdymo mokyklose, profesinio mokymo įstaigose, ikimokyklinio ugdymo mokyklose ar pas kitą švietimo teikėją (išskyrus laisvąjį mokytoją) (toliau – mokykla) pagal bendrojo ugdymo programas, įregistruotas Studijų, mokymo programų ir kvalifikacijų registre, ar priešmokyklinio ugdymo programą.
3. Šis Aprašas netaikomas:
3.1. mokiniams, kurie mokosi pagal suaugusiųjų ugdymo programas;
3.2. mokiniams, kurie mokosi ir pagal bendrojo lavinimo, ir pagal profesinio mokymo programas;
3.3. mokiniams, kurie yra išlaikomi (nemokamai gauna nakvynę, maistą ir mokinio reikmenis) valstybės arba savivaldybės finansuojamose įstaigose;
3.4. mokiniams, kuriems Lietuvos Respublikos civilinio kodekso nustatyta tvarka nustatyta vaiko laikinoji ar nuolatinė globa (rūpyba). 
4. Apraše vartojamos sąvokos atitinka Lietuvos Respublikos socialinės paramos mokiniams (toliau – Paramos mokiniams įstatymas) ir Lietuvos Respublikos piniginės socialinės paramos nepasiturintiems gyventojams įstatymuose (toliau – Įstatymas) apibrėžtas sąvokas.
5. Socialinės paramos mokiniams rūšys:
5.1. mokinių nemokamas maitinimas:
5.1.1. pusryčiai
5.1.2. pietūs;
5.1.3. maitinimas mokyklų organizuojamose dieninėse vasaros poilsio stovyklose;
5.2. parama mokinio reikmenims įsigyti.



II. MOKINIŲ TEISĖ Į SOCIALINĘ PARAMĄ

6. Mokiniai turi teisę į nemokamus pietus, nemokamą maitinimą mokyklų organizuojamose vasaros poilsio stovyklose ir paramą mokinio reikmenims įsigyti, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui (toliau – vidutinės pajamos vienam asmeniui) per mėnesį yra mažesnės kaip 1,5 valstybės remiamų pajamų (toliau – VRP) dydžio.
7. Kitais atvejais, atsižvelgiant į bendrai gyvenančių asmenų ar vieno gyvenančio asmens buities ir gyvenimo sąlygas, mokiniai turi teisę į nemokamus pietus, nemokamą maitinimą mokyklų organizuojamose vasaros poilsio stovyklose ir paramą mokinio reikmenims įsigyti, jeigu vidutinės pajamos vienam asmeniui per mėnesį yra mažesnės kaip 2 VRP dydžiai: 
7.1. nelaimingo atsitikimo (gaisras, stichinė nelaimė);
7.2. netekus maitintojo;
7.3. kai motina ar tėvas vieni augina vaiką (vaikus);
7.4. kai bendrai gyvenantys asmenys augina tris ir daugiau vaikų;
7.5. kai bent vienas iš bendrai gyvenančių asmenų ar vienas gyvenantis asmuo yra neįgalus;
7.6. ligos atveju, kai vienas iš suaugusių bendrai gyvenančių asmenų ne trumpiau kaip vieną mėnesį gydosi sveikatos priežiūros įstaigos stacionare arba ne trumpiau kaip vieną mėnesį turi nedarbingumo pažymėjimą.
8. Mokiniams, kuriems mokykla parašiusi rekomendaciją dėl galimai reikalingo nemokamo maitinimo skyrimo ir (ar) paramos mokinio reikmenims įsigyti, Birštono savivaldybės administracijos Socialinės paramos skyriaus (toliau – Skyrius) darbuotojai patikrina bendrai gyvenančių asmenų ar vieno gyvenančio asmens gyvenimo sąlygas ir surašo buities tyrimo aktą. Nustačius, kad vidutinės pajamos vienam asmeniui per mėnesį yra mažesnės kaip 2,5 VRP gali būti skiriamas nemokamas maitinimas ir (ar) parama mokinio reikmenims įsigyti išimties atvejais:
8.1. kai turima išlaidų nelaimės, nelaimingo atsitikimo ar sunkios ligos atvejais;
8.2. kai bendrai gyvenantys asmenys augina tris ir daugiau vaikų;
8.3. kai motina ar tėvas vieni augina vaiką (vaikus);
8.4. kai bent vienas iš bendrai gyvenančių asmenų ar vienas gyvenantis asmuo yra neįgalus;
8.5. netekus maitintojo;
8.6. kai mokinys patiria socialinę riziką arba mokinį augina bendrai gyvenantys asmenys, patiriantys socialinę riziką.
III. PAJAMŲ SOCIALINEI PARAMAI MOKINIAMS GAUTI APSKAIČIAVIMAS

9.	Vidutinės pajamos vienam asmeniui apskaičiuojamos:
9.1.	pagal 3 kalendorinių mėnesių iki kreipimosi dėl socialinės paramos mokiniams mėnesio pajamas, nustatytas Įstatymo 17 straipsnyje;
9.2.	pagal kreipimosi dėl socialinės paramos mokiniams mėnesio pajamas, jeigu bent vieno iš bendrai gyvenančių asmenų arba vieno gyvenančio asmens pajamų šaltinis ar bendrai gyvenančių asmenų sudėtis, palyginti su 3 praėjusiais kalendoriniais mėnesiais, pasikeitė, išskyrus šio Aprašo 10 punkte nurodytus atvejus.
10.	Jeigu per 3 kalendorinius mėnesius, praėjusius iki kreipimosi dėl socialinės paramos mokiniams mėnesio, buvo gauta vienkartinė išmoka (premija, vienkartinė netekto darbingumo kompensacija, išeitinė išmoka, ir kitos faktiškai gautos vienkartinės pajamos, išskyrus kompensaciją už nepanaudotas atostogas) ar iš karto už 2 ir daugiau kalendorinių mėnesių išmokėtos kas mėnesį gaunamos išmokos, vidutinės pajamos vienam asmeniui apskaičiuojamos Aprašo 9.1 punkte nustatyta tvarka.
11.	Jeigu kreipimosi dėl mokinių nemokamo maitinimo mėnesį bent vieno iš bendrai gyvenančių asmenų arba vieno gyvenančio asmens pajamų šaltinis ar bendrai gyvenančių asmenų sudėtis, palyginti su 3 praėjusiais kalendoriniais mėnesiais, pasikeitė, išskyrus Aprašo 10 punkte nurodytus atvejus, mokiniams nemokamas maitinimas skiriamas pagal praėjusio mėnesio iki kreipimosi dėl mokinių nemokamo maitinimo mėnesio pajamas ir teikiamas kol bus pateikta informacija apie kreipimosi mėnesio pajamas ir priimtas naujas sprendimas dėl nemokamo maitinimo skyrimo, bet ne ilgiau kaip du mėnesius nuo užpildytos prašymo-paraiškos socialinei paramai mokiniams gauti formos (forma SP-11) (toliau – Prašymas) pateikimo dienos. 
12.	Jei bendrai gyvenantys asmenys ar vienas asmuo gauna piniginę socialinę paramą pagal Įstatymą, vidutinės pajamos vienam asmeniui apskaičiuojamos pagal pajamas, kurios paskutinį kartą buvo nurodytos skiriant piniginę socialinę paramą, įskaitant paskirtos socialinės pašalpos dydį, išskyrus papildomai paskirtos socialinės pašalpos dydį, ir neįskaitant būsto šildymo išlaidų, geriamojo vandens išlaidų ir karšto vandens išlaidų kompensacijų dydžio.

IV. KREIPIMOSI DĖL SOCIALINĖS PARAMOS MOKINIAMS TVARKA

13. Dėl socialinės paramos mokiniams gali kreiptis:
13.1. vienas iš mokinio tėvų ar kitų bendrai gyvenančių pilnamečių asmenų;
13.2. mokinys nuo keturiolikos iki aštuoniolikos metų, turintis tėvų sutikimą;
13.3. pilnametis mokinys ar nepilnametis mokinys, kuris yra susituokęs arba emancipuotas;
13.4. mokykla, jeigu socialinė parama mokiniui būtina ir mokinio tėvai, nesikreipia dėl socialinės paramos mokiniams.
14. Pareiškėjas, Lietuvos Respublikos gyvenamosios vietos deklaravimo įstatymo nustatyta tvarka deklaravęs gyvenamąją vietą Birštono savivaldybėje ar yra įtrauktas į gyvenamosios vietos nedeklaravusių asmenų apskaitą Birštono savivaldybėje, o jeigu jo gyvenamoji vieta nedeklaruota ir jis nėra įtrauktas į gyvenamosios vietos nedeklaravusių asmenų apskaitą, bet faktiškai gyvena Birštono savivaldybės teritorijoje, dėl socialinės paramos mokiniams kreipiasi į Birštono savivaldybės teritorijoje, esančias mokyklas, pateikdamas Prašymą. 
15. Asmenų, Gyvenamosios vietos deklaravimo įstatymo nustatyta tvarka nedeklaravusių gyvenamosios vietos ir neįtrauktų į gyvenamosios vietos nedeklaravusių asmenų apskaitą, faktinė gyvenamoji vieta nustatoma vadovaujantis pareiškėjo pateikta informacija ir duomenimis, taip pat valstybės registruose (kadastruose), žinybiniuose registruose arba valstybės informacinėse sistemose ar kitose informacinėse sistemose esančiais duomenimis, pagrindžiančiais ekonominius, socialinius ar asmeninius asmenų interesus toje savivaldybėje. Tais atvejais, kai, įvertinus pareiškėjo pateiktą informaciją ir duomenis apie faktinę gyvenamąją vietą, paaiškėja, kad jie netikslūs ir (ar) klaidingi ir (ar) valstybės registruose (kadastruose), žinybiniuose registruose arba valstybės informacinėse sistemose ar kitose informacinėse sistemose nėra duomenų apie pareiškėją, faktinė gyvenamoji vieta patikrinama Skyriaus darbuotojų, surašant buities ir gyvenimo sąlygų patikrinimo aktą.
16. Tuo atveju, kai pareiškėjas ar jo atstovaujamas mokinys mokosi kitos savivaldybės mokykloje, dėl socialinės paramos mokiniams kreipiasi į Skyrių.
17. Prašyme pareiškėjas apie save ir bendrai gyvenančius asmenis nurodo šiuos duomenis: vardą, pavardę, asmens kodą, gyvenamosios vietos adresą, mokėjimo ar kredito įstaigos pavadinimą, sąskaitos, į kurią būtų pervedama mokiniui skirta parama mokinio reikmenims įsigyti, numerį, kai pareiškėjas paramą mokinio reikmenims įsigyti prašo pervesti į mokėjimo ar kredito įstaigoje esančią asmeninę sąskaitą, ir pateikia reikiamus dokumentus:
17.1. vaiko (vaikų) gimimo liudijimų kopijas;
17.2. santuokos, ištuokos, mirties liudijimų arba kompetentingos institucijos dokumentų, patvirtinančių santuokos, ištuokos, mirties faktą, kai nėra duomenų valstybės ir žinybiniuose registruose, valstybės informacinėse sistemose, kopijas;
17.3. pažymą apie priskaičiuotą ir išmokėtą darbo užmokestį;
17.4. pažymą apie individualios įmonės savininko pajamas, gautas iš šios įmonės apmokestinto pelno, ir (ar) mažosios bendrijos narių, tikrosios ūkinės bendrijos ar komanditinės ūkinės bendrijos tikrųjų narių pajamas ir iš šių įmonių asmeniniams poreikiams gautas lėšas;
17.5. asmens, įsigijusio verslo liudijimą ar individualios veiklos vykdymo pažymos, pajamų ir išlaidų apskaitos žurnalo kopiją;
17.6. įmonės, įstaigos, organizacijos, ar antstolio išduotą pažymą apie lėšas vaikui išlaikyti (kai nėra galimybės pateikti išvardytų pažymų, galima pateikti banko išrašą, atspausdintą iš internetinės bankininkystės, apie gaunamas lėšas vaikui išlaikyti);
17.7. teismo nutarties dėl išlaikymo vaikui priteisimo arba teismo patvirtintos sutarties dėl vaiko išlaikymo kopiją;
18. Mokykla, gavusi Prašymą, užregistruoja jį gavimo dieną. Patikrina, ar pateikti visi reikiami dokumentai, jeigu pateikti ne visi dokumentai, informacija apie trūkstamus dokumentus įrašoma informaciniame lapelyje ir šis įteikiamas pareiškėjui. Trūkstamus dokumentus socialinei paramai mokiniams gauti pareiškėjas turi pateikti Skyriui ne vėliau kaip per mėnesį nuo Prašymo pateikimo dienos, išskyrus atvejį, kai pajamos socialinei paramai mokiniams gauti apskaičiuojamos šio Aprašo 9.2 punkte nustatyta tvarka. Kai vidutinės pajamos vienam asmeniui apskaičiuojamos šio Aprašo 9.2  punkte nustatyta tvarka, trūkstami dokumentai socialinei paramai mokiniams gauti pateikiami ne vėliau kaip per 2 mėnesius nuo Prašymo pateikimo dienos. Jeigu pareiškėjas per nustatytą terminą Skyriui nepateikia trūkstamų dokumentų priimamas sprendimas neskirti socialinės paramos mokiniams.
19. Kai pareiškėjas pristato trūkstamus dokumentus, Skyriaus darbuotojas apie tai pažymi Prašyme ir nurodo dokumento pateikimo datą.
20. Prašymas gali būti pateiktas asmeniškai, paštu, elektroniniu būdu, kai valstybės elektroninės valdžios sistemoje teikiama elektroninė paslauga, arba per atstovą. Kai Prašymas teikiamas per atstovą, nurodomi šie atstovo duomenys: vardas, pavardė, asmens kodas, gyvenamosios vietos adresas.
21. Mokykla ne vėliau kaip per 3 darbo dienas lydraštį su užregistruotais Prašymais ir visais pareiškėjo pateiktais dokumentais ar dokumentų kopijomis, patvirtintomis mokyklos administracijos, perduoda Skyriui. 
22. Skyriaus darbuotojai iš mokyklos gautą Prašymą bei prie jo pateiktus dokumentus patikrina. Pastebėję netikslumus, darbuotojai nedelsdami telefonu, paštu ar elektroniniu paštu kreipiasi į pareiškėją dėl duomenų papildymo ar pataisymo.
23. Skyriaus darbuotojai išspausdina ir prie Prašymo prideda pažymas apie gautas išmokas ir pensijas iš informacinės sistemos „SPIS“ arba „Parama“ ir Valstybinio socialinio draudimo fondo valdybos, Nacionalinės mokėjimo agentūros, Darbo biržos, Mokinių, Studentų bei iš VĮ Registrų centro duomenų bazės – pažymas apie nuosavybės teise turimą arba nuomojamą žemę. Skyriaus darbuotojas patikrina, ar asmuo Prašyme teisingai nurodė visas gautas pajamas.
24. Skyriaus darbuotojas suveda į Socialinės paramos šeimai informacinės sistemos (SPIS) duomenų bazę šeimos duomenis iš SP-1 formos ir duomenis apie asmens ir jo šeimos narių veiklos pobūdį ir socialinę padėtį iš formos SP-2 bei suveda informaciją apie pajamas iš Prašyme pateiktos ir iš registrų atspausdintos informacijos. 
25. Skyriaus darbuotojas išspausdina išvadą ir ją savo parašu patvirtina bei prideda prie Prašymo.  
26. Jeigu kreipimosi dėl socialinės paramos mokiniams metu bendrai gyvenantys asmenys gauna piniginę socialinę paramą pagal Įstatymą, pareiškėjas pateikia laisvos formos prašymą skirti socialinę paramą mokiniams, kuriame nurodo: vardą, pavardę, asmens kodą, gyvenamosios vietos adresą, mokyklos pavadinimą ir klasę, kurioje mokinys mokosi, mokėjimo ar kredito įstaigos pavadinimą, sąskaitos, į kurią būtų pervedama mokiniui skirta parama mokinio reikmenims įsigyti, numerį, kai pareiškėjas paramą mokinio reikmenims įsigyti prašo pervesti į mokėjimo ar kredito įstaigoje esančią asmeninę sąskaitą.
27. Jeigu socialinės paramos mokiniams, kurių tėvai nesikreipia dėl šios paramos, prašo mokykla, pateikdama Skyriui prašymą, jame nurodydama priežastis, dėl kurių tėvai negali kreiptis dėl socialinės paramos mokiniams, taip pat pateikia kitą turimą informaciją, reikalingą socialinei paramai mokiniams skirti, mokyklos administracijos patvirtintą vaiko gimimo liudijimo kopiją. Skyriaus darbuotojai atlieka buities ir gyvenimo sąlygų patikrinimą, surašo aktą. 
28. Kad mokinys gautų nemokamą maitinimą nuo mokslo metų pradžios, pareiškėjas gali kreiptis nuo kalendorinių metų liepos 1 dienos. Kad mokinys gautų nemokamą maitinimą vasaros atostogų metu mokykloje organizuojamoje dieninėje vasaros poilsio stovykloje, pareiškėjas gali kreiptis nuo kalendorinių metų gegužės 1 dienos, išskyrus Paramos mokiniams įstatymo 11 straipsnio 2 dalies 3 punktą, kai atskiras Prašymas nereikalingas. 
29. Dėl paramos mokinio reikmenims įsigyti pareiškėjas gali kreiptis iki kalendorinių metų spalio 5 dienos.
30. Visi dokumentai turi būti pateikiami valstybine kalba arba pateikiami notariškai patvirtinti dokumentų vertimai.

V. SOCIALINĖS PARAMOS MOKINIAMS SKYRIMO, TEIKIMO IR NUTRAUKIMO TVARKA

31. Priklausomai nuo Prašymo ir visų dokumentų, reikalingų mokinių nemokamam maitinimui skirti, pateikimo dienos, mokinių nemokamas maitinimas mokiniams skiriamas:
31.1. nuo mokslo metų pradžios iki mokslo metų pabaigos;
31.2. pateikus Prašymą mokslo metais – nuo informacijos apie priimtą sprendimą dėl socialinės paramos mokiniams gavimo mokykloje kitos dienos iki mokslo metų pabaigos;
31.3. vasaros atostogų metu mokyklos organizuojamose dieninėse vasaros poilsio stovyklose.
32. Mokyklos administracija iki kiekvienų metų gegužės 31 dienos raštu informuoja Skyrių apie mokinius, kurie lankys dieninę vasaros poilsio stovyklą bei pageidaus gauti nemokamą maitinimą vasaros atostogų metu mokyklose organizuojamose dieninėse vasaros poilsio stovyklose.
33. Priklausomai nuo Prašymo ir visų dokumentų, reikalingų skirti paramą mokinio reikmenims įsigyti, pateikimo dienos, parama mokinio reikmenims įsigyti už atitinkamų mokslo metų laikotarpį skiriama iki tų mokslo metų pradžios arba tais mokslo metais, bet ne vėliau kaip iki einamųjų metų gruodžio 15 dienos. 
34. Sprendimą dėl socialinės paramos mokiniams skyrimo (toliau – sprendimas) priima Skyriaus vedėjas arba jį pavaduojantis specialistas.
35. Sprendimas apie socialinės paramos mokiniams skyrimą ir neskyrimą (jei parama neskiriama – nurodant neskyrimo priežastį) priimamas ne vėliau kaip per 10 darbo dienų nuo Prašymo ir visų reikalingų dokumentų gavimo dienos (tuo atveju, kai pareiškėjas yra mokykla – nuo raštu pateiktos informacijos Skyriuje gavimo dienos). 
36. Skyrius sprendimų kopijas ne vėliau kaip per 3 darbo dienas nuo sprendimo priėmimo dienos pateikia mokyklai. Pareiškėją dėl socialinės paramos mokiniams skyrimo ne vėliau kaip per 5 darbo dienas nuo sprendimo priėmimo dienos informuoja mokykla.
37. Kai mokinys mokosi kitos savivaldybės teritorijoje esančioje mokykloje, Skyrius ne vėliau kaip per 3 darbo dienas nuo sprendimo priėmimo dienos šiai mokyklai paštu išsiunčia sprendimo kopiją.
38. Jei socialinė parama mokiniui neskiriama, nurodoma neskyrimo priežastis ir sprendimo apskundimo tvarka. Tokiu atveju Pareiškėjo pateikti dokumentai grąžinami mokyklai, kuri nedelsdama dokumentus grąžina pareiškėjui, nurodydama neskyrimo priežastį, o Skyriuje paliekamos šių dokumentų patvirtintos kopijos.
39. Skyriuje Prašymai ir prie jų pridėti dokumentai tvarkomi asmenų bylose. Į šias bylas segami visi dokumentai (išskyrus sprendimus) dėl socialinės paramos mokiniams skyrimo/neskyrimo.
40. Nustačius, kad per laikotarpį, per kurį mokiniui teikiama socialinė parama, pasikeitus aplinkybėms mokinys nebetenka teisės į šią paramą arba pareiškėjas yra pateikęs neteisingus duomenis apie gaunamas pajamas, šeimos narius ar kitus duomenis, reikalingus socialinei paramai mokiniui skirti, priimamas sprendimas dėl socialinės paramos nutraukimo ir jis pateikiamas mokyklai ir pareiškėjui ne vėliau kaip per 3 darbo dienas nuo šio sprendimo priėmimo dienos. Socialinė parama mokiniui neteikiama nuo kitos dienos po sprendimo dėl socialinės paramos mokiniams nutraukimo mokykloje gavimo.
41. Skyrius turi teisę tikrinti pareiškėjo pateiktą informaciją, turinčią įtakos teisei į socialinę paramą mokiniams.
42. Mokiniui pakeitus mokyklą, ankstesnės mokyklos administracija naujos mokyklos administracijai ne vėliau kaip kitą darbo dieną po mokyklos pakeitimo dienos pateikia (asmeniškai, paštu arba elektroninėmis ryšio priemonėmis, pasirašytomis saugiu elektroniniu parašu) laisvos formos pažymą apie mokinio teisę gauti nemokamą maitinimą ir informuoja pareiškėjo gyvenamosios vietos savivaldybės administraciją apie tai, kad mokinys pakeitė mokyklą. Šioje pažymoje mokyklos administracija nurodo šiuos mokinio duomenis: vardą, pavardę, asmens kodą, gyvenamosios vietos adresą. Mokiniui nemokamas maitinimas naujoje mokykloje pradedamas teikti nuo kitos darbo dienos, kai pažyma buvo gauta mokykloje.
43. Mokiniams nemokamas maitinimas teikiamas toje ugdymo įstaigoje, kurioje mokiniai mokosi, neatsižvelgiant į jų gyvenamąją vietą.
44. Mokiniams nemokamas maitinimas vasaros atostogų metu teikiamas mokyklose organizuojamose dieninėse poilsio stovyklose.
45. Mokiniams vietoj nemokamo maitinimo negali būti išmokami pinigai.
46. Mokyklų administracijos užtikrina šios tvarkos mokykloje laikymąsi, tikslingą valstybės biudžeto lėšų panaudojimą ir sveikos mitybos reikalavimus atitinkantį mokinių maitinimą.
47. Mokyklos administracija duomenis apie mokiniams teikiamą nemokamą maitinimą registruoja, pildydama internetinį mokinių nemokamo maitinimo registravimo žurnalą. Per praėjusį mėnesį suteikto maitinimo duomenys žurnale užpildomi ne vėliau kaip iki kito mėnesio 5 dienos.
48. Pasibaigus kiekvienam kalendoriniam metų ketvirčiui, iki kito ketvirčio pirmojo mėnesio 10 d. mokykla pateikia Skyriui Socialinės apsaugos ir darbo ministerijos patvirtintos formos mokinių nemokamo maitinimo praėjusio ketvirčio ataskaitą apie mokiniams suteiktą socialinę paramą. Kiekvienais metais iki sausio 10 d. kartu su praėjusių metų paskutinio ketvirčio ataskaita pateikia Socialinės apsaugos ir darbo ministerijos patvirtintos formos metų ataskaitą apie suteiktą socialinę paramą. Formose nurodoma informacija apie asmenį, kuris atsakingas už galutinės informacijos ataskaitose parengimą ir galėtų patikslinti duomenis, jeigu to prireiktų: rengėjo vardas, pavardė, pareigos, telefono numeris bei elektroninio pašto adresas.
49. Parama mokinio reikmenims įsigyti teikiama:
49.1. pinigais (pinigai pervedami į pareiškėjo prašyme nurodytą asmeninę sąskaitą Lietuvos Respublikos teritorijoje esančiame banke ar banko skyriuje arba nurodytą pašto skyrių);
49.2. nepinigine forma, jei mokinys yra patyręs socialinę riziką arba mokinį augina bendrai gyvenantys asmenys, patiriantys socialinę riziką.
50. Asmenų sąrašą, kuriems paramą mokinio reikmenims įsigyti tikslinga teikti nepinigine forma, BĮ Nemajūnų dienos centras ir (ar) ugdymo įstaigos Skyriui pateikia iki kalendorinių metų rugsėjo 5 dienos. Skyriaus darbuotojai gautus sąrašus, esant būtinybei, gali koreguoti. 
51. Socialinės darbuotojos, dirbančios su socialinę riziką patiriančiomis šeimomis ar bendrai gyvenančiais asmenimis, suderinę su ugdymo įstaigomis kiekvienam mokiniui pagal individualius jo poreikius, jau turimus mokinio reikmenis padeda įsigyti trūkstamas priemones. 
52. Pareiškėjas gautą paramą mokinio reikmenims įsigyti privalo naudoti tik pagal jos tikslinę paskirtį – mokinio reikmenų įsigijimui. 
53. Socialinė parama mokiniams neskiriama arba jos teikimas nutraukiamas:
53.1. kai yra nors viena Aprašo 3 punkte nurodytų aplinkybių;
53.2. mokiniams, kurie nesimoko bendrojo ugdymo mokyklose, profesinio mokymo įstaigose, ikimokyklinio ugdymo mokyklose ar pas kitą švietimo teikėją (išskyrus laisvąjį mokytoją) (toliau – mokykla) pagal bendrojo ugdymo programas, įregistruotas Studijų, mokymo programų ir kvalifikacijų registre, ar priešmokyklinio ugdymo programą;
53.3. kai nėra aplinkybių, nurodytų šio Aprašo 6 ir 7 punktuose;
53.4. pareiškėjas nevykdo šių pareigų:
53.4.1. prašyme nenurodo išsamios ir teisingos informacijos, įrodančios asmens teisę gauti socialinę paramą mokiniams, ir nepateikia šiai paramai gauti būtinų dokumentų;
53.4.2. neinformuoja Skyriaus apie pasikeitusias aplinkybes, turinčias įtakos teisei į socialinę paramą mokiniams, ne vėliau kaip per 10 darbo dienų nuo šių aplinkybių atsiradimo dienos;
53.4.3. nesudaro Skyriaus darbuotojams galimybių tikrinti bendrai gyvenančių asmenų ar vieno gyvenančio asmens gyvenimo sąlygas ir surašyti buities ir gyvenimo sąlygų patikrinimo aktą;
53.5.mokiniams nemokamas maitinimas neteikiamas, jei jų tėvai yra atleisti nuo mokėjimo už vaikų maitinimą mokyklų bendrabučiuose;
54.	Sprendimą dėl socialinės paramos mokiniams nutraukimo Skyrius priima ne vėliau kaip per 5 darbo dienas nuo dokumentų ar duomenų, patvirtinančių šio Aprašo 53.1–53.5 punktuose nurodytas aplinkybes, gavimo dienos.
55.	Pareiškėjas apie priimtą sprendimą dėl socialinės paramos mokiniams nutraukimo informuojamas Skyriaus darbuotojų raštu ne vėliau kaip per 3 darbo dienas nuo sprendimo dėl socialinės paramos mokiniams nutraukimo priėmimo dienos.
VI. PAREIGOS
56.	Mokyklos:
56.1.	paskiria įgaliotus asmenis, turinčius teisę priimti dokumentus dėl nemokamo maitinimo skyrimo, bei asmenis, atsakingus už mokinių nemokamo maitinimo organizavimą bei apskaitos tvarkymą;
56.2.	priima Prašymus dėl mokinių nemokamo maitinimo skyrimo, juos registruoja;
56.3.	raštu informuoja Skyrių dėl poreikio įvertinti bendrai gyvenančių asmenų ar vieno gyvenančio asmens gyvenimo sąlygas ir teikti socialinę paramą mokiniams bei pateikia visą turimą informaciją;
56.4.	gavę informaciją apie pasikeitusias aplinkybes, turinčias įtakos nemokamam maitinimui mokiniams gauti, ar kilus įtarimui, kad pateikta neteisinga informacija arba ji yra nuslėpta, apie tai informuoja Skyrių;
56.5.	gautus Prašymus kartu su lydraščiu ne vėliau kaip per 3 darbo dienas perduoda Skyriui;
56.6.	apie priimtą sprendimą skirti arba neskirti socialinę paramą mokiniams per 5 darbo dienas nuo sprendimo priėmimo informuoja pareiškėją;
56.7.	mokiniui pakeitus mokyklą, ankstesnės mokyklos administracija naujos mokyklos administracijai ne vėliau kaip kitą darbo dieną po mokyklos pakeitimo dienos pateikia (asmeniška, paštu arba elektroninėmis ryšio priemonėmis, pasirašytomis saugiu elektroniniu parašu) laisvos formos pažymą apie mokinio teisę gauti nemokamą maitinimą, o Skyriui raštu pateikia informaciją apie tai, kad mokinys pakeitė mokyklą;
56.8.	renka, kaupia, sistemina duomenis apie nemokamo maitinimo organizavimą ugdymo įstaigose ir teikia siūlymus Savivaldybės administracijai;
56.9.	atsakingas darbuotojas informacinės sistemos SPIS pagalba tvarko nemokamo maitinimo apskaitos žurnalą, kuriame kiekvieną dieną nurodo nemokamą maitinimą gavusius / negavusius mokinius;
56.10. iki kiekvieno mėnesio 5 dienos Skyriui pateikia nemokamo maitinimo apskaitos žurnalą ir kitus duomenis pagal poreikį.
57.	Skyrius:
57.1.	priima Prašymus dėl socialinės paramos mokiniams skyrimo, jei jie mokosi kitų savivaldybių ugdymo įstaigose;
57.2.	atspausdina ir prie Prašymo prideda pažymas apie gautas išmokas ir pensijas iš informacinės sistemos „SPIS“ arba „Parama“, Valstybinio socialinio draudimo fondo valdybos, Nacionalinės mokėjimo agentūros, Darbo biržos, Mokinių, Studentų bei iš VĮ Registrų centro duomenų bazės – pažymas apie nuosavybės teise turimą arba nuomojamą žemę;
57.3.	patikrina, ar pareiškėjas Prašyme teisingai nurodė visas gautas pajamas;
57.4.	pagal savo kompetenciją tikrina pareiškėjų pateiktą informaciją;
57.5.	suveda informaciją apie pajamas iš Prašyme pateiktos ir iš registrų atspausdintos informacijos;
57.6.	atspausdina išvadą ir ją savo parašu patvirtina bei prideda prie Prašymo;
57.7.	jei reikia, patikrina bendrai gyvenančių asmenų buities ir gyvenimo sąlygas įvertindami bendrai gyvenančių asmenų poreikį socialinei paramai mokiniams ir surašo buities ir gyvenimo sąlygų patikrinimo aktą;
57.8.	kai socialinė parama mokiniams neskiriama iš ugdymo įstaigų gautus dokumentus nedelsiant grąžina ugdymo įstaigoms;
57.9. priima SPIS sistemoje pateiktus elektroninius Prašymus.
57.10. ne vėliau kaip per 10 darbo dienų nuo prašymo ir dokumentų Skyriuje gavimo dienos parengia sprendimus skirti arba neskirti socialinę paramą mokiniams;
57.11. apie priimtus sprendimus per 3 darbo dienas nuo sprendimo priėmimo informuoja mokyklas;
57.12. kai socialinė parama mokiniams neskiriama, mokyklai kartu su sprendimu grąžina dokumentus, pasilikdamas patvirtintas jų kopijas;
57.13. renka, kaupia, sistemina, analizuoja ir vertina duomenis apie nemokamo maitinimo organizavimą mokyklose;
57.14. teikia Lietuvos Respublikos socialinės apsaugos ir darbo ministerijai duomenis apie pagrįstą valstybės biudžeto lėšų, reikalingų šiam įstatymui įgyvendinti, poreikį, vadovaudamasis socialinės apsaugos ir darbo ministro patvirtintu Duomenų apie valstybės biudžeto lėšų poreikį socialinei paramai mokiniams teikimo tvarkos aprašu;
57.15. renka ir kaupia duomenis apie suteiktą socialinę paramą mokiniams, vadovaudamosi socialinės apsaugos ir darbo ministro patvirtintu Duomenų apie suteiktą socialinę paramą mokiniams teikimo tvarkos aprašu, analizuoja duomenis apie remiamus mokinius ir lėšų panaudojimą mokyklose, laiku apskaičiuoja papildomai reikalingas ar numatomas nepanaudoti einamaisiais metais lėšas;
57.16. teikia Socialinės apsaugos ir darbo ministerijai duomenis apie suteiktą socialinę paramą mokiniams, vadovaudamosi socialinės apsaugos ir darbo ministro patvirtintu Duomenų apie suteiktą socialinę paramą mokiniams teikimo tvarkos aprašu, ir, jeigu reikia, kitą informaciją.
58.	Birštono savivaldybės administracijos Biudžeto ir apskaitos skyrius (toliau – Biudžeto ir apskaitos skyrius) tvarko valstybės biudžeto lėšų, skirtų mokinių nemokamam maitinimui organizuoti ir administruoti, apskaitą.

59.	Pareiškėjai privalo:
59.1.	Prašyme nurodyti išsamią ir teisingą informaciją, įrodančią asmens teisę gauti socialinę paramą mokiniams, ir pateikti šiai paramai gauti būtinus dokumentus;
59.2.	informuoti Skyrių apie pasikeitusias aplinkybes, turinčias įtakos teisei į socialinę paramą mokiniams, ne vėliau kaip per 10 darbo dienų nuo šių aplinkybių atsiradimo dienos;
59.3.	sudaryti Skyriaus darbuotojams galimybę tikrinti bendrai gyvenančių asmenų ar vieno gyvenančio asmens gyvenimo sąlygas ir surašyti buities ir gyvenimo sąlygų patikrinimo aktą;
59.4.	paramą mokinio reikmenims įsigyti naudoti pagal tikslinę jos paskirtį;
59.5.	grąžinti neteisėtai gautą socialinę paramą mokiniams ir panaudotą ne pagal tikslinę paskirtį paramą mokinio reikmenims įsigyti (toliau kartu – neteisėtai gauta socialinė parama mokiniams).

VII. ATSAKOMYBĖ

60.	Mokyklos vadovas arba jo įgalioti asmenys atsako: 
60.1.	už nemokamą maitinimą gaunančių mokinių apskaitos teisingumą;
60.2.	už teisingų ir laiku duomenų pateikimą Skyriui;
60.3.	už informacijos apie pasikeitusias aplinkybes, turinčias įtakos nemokamam maitinimui mokiniams gauti, pateikimą laiku Skyriui;
60.4.	už informacijos pateikimą laiku pareiškėjams;
60.5.	už nemokamo mokinių maitinimo organizavimą ugdymo įstaigose;
60.6.	už informacijos pateikimą kitai mokyklai laiku apie mokinį, pakeitusį mokyklą.
61.	Skyrius atsako:
61.1.	už pirminių dokumentų dėl socialinės paramos mokiniams skyrimo surinkimą ir suvedimą;
61.2.	už teisingą ir laiku duomenų dėl socialinės paramos mokiniams skyrimo tvarkymą;
61.3.	už sprendimo dėl socialinės paramos mokiniams skyrimo ar neskyrimo parengimą laiku;
61.4.	už laiku ir tinkamą ugdymo įstaigų informavimą apie priimtus sprendimus dėl socialinės paramos mokiniams skyrimo ar neskyrimo;
61.5.	už duomenų apie socialinę paramą mokiniams pateikimą Socialinės apsaugos ir darbo ministerijai;
61.6.	už lėšų poreikio socialinei paramai mokiniams planavimą, už lėšų, skirtų socialinei paramai mokiniams organizuoti, apskaitą ir šių duomenų pateikimą Biudžeto ir apskaitos skyriui.
61.7.	už teisingos ir laiku pateiktos informacijos apie numatomas nepanaudoti einamaisiais metais valstybės biudžeto lėšas pateikimą Socialinės apsaugos ir darbo ministerijai.
62.	Biudžeto ir apskaitos skyrius atsako už teisingą lėšų, skirtų socialinei paramai mokiniams, apskaitą.

VIII. BAIGIAMOSIOS NUOSTATOS

63. Šiuo Aprašu vadovaujasi Skyrius ir Birštono savivaldybės teritorijoje įsteigtos savivaldybės ugdymo įstaigos pagal savo kompetenciją.
64. Už Birštono savivaldybės biudžeto lėšų, skiriamų patiekalų gamybos išlaidoms, ir valstybės biudžeto lėšų, skiriamų nemokamam maitinimui, tikslingą panaudojimą atsako mokykla teisės aktų nustatyta tvarka.
65. Už valstybės biudžeto lėšų, skiriamų mokinio reikmenims įsigyti, tikslingą panaudojimą atsako Biudžeto ir apskaitos skyrius bei Skyrius teisės aktų nustatyta tvarka.
66. Neteisėtai gautos ir negrąžintos socialinės paramos mokiniams dydžio piniginės lėšos išieškomos teisės aktų nustatyta tvarka.
67. Šis Aprašas ir jo pakeitimai skelbiami Birštono savivaldybės interneto svetainėje.
68. Socialinei paramai mokiniams skirtų lėšų panaudojimo auditą atlieka Birštono savivaldybės kontrolės ir audito tarnyba ir Birštono savivaldybės administracijos Centralizuoto vidaus audito skyrius.
69. Ginčai dėl socialinės paramos mokiniams skyrimo sprendžiami Lietuvos Respublikos administracinių bylų teisenos įstatymo nustatyta tvarka.

________________________












TEISĖS AKTŲ PROJEKTŲ ANTIKORUPCINIO VERTINIMO PAŽYMA

Teisės akto projekto pavadinimas: „Dėl socialinės paramos mokiniams teikimo tvarkos aprašo patvirtinimo “ (toliau – tvarka), teisės akto projekto tiesioginis rengėjas: Birutė Jakučionienė
Antikorupciniu požiūriu rizikingos teisės akto projekto nuostatos (nurodyti kriterijaus numerį, kurį taikant nustatytai korupcijos rizikai šalinti ar valdyti teisės akto projekte nenumatyta priemonių)[footnoteRef:1]:  [1: Jeigu tas pats kriterijus taikomas kelioms teisės akto projekto nuostatoms, nurodyti ir konkrečias teisės akto projekto nuostatas, dėl kurių galima korupcijos rizika nepašalinta ar kuriai valdyti teisės akto projekte nenumatyta priemonių.] 

Antikorupciniu požiūriu rizikingos teisės akto projekto nuostatos, nustatytos atliekant antikorupcinį vertinimą po tarpinstitucinio derinimo (nurodyti kriterijaus numerį, kurį taikant nustatytai korupcijos rizikai šalinti ar valdyti teisės akto projekte nenumatyta priemonių)[footnoteRef:2]: - [2:  Tas pat.] 

	Tvarkos 7,8 punktai
	
	x tenkina
□ netenkina

	7.
	Teisės akto projekte nustatyta sprendimų priėmimo, įforminimo tvarka ir priimtų sprendimų viešinimas
	Tvarkos 22,23,24,25,34, 36 punktai
	
	x tenkina
□ netenkina

	8.
	Teisės akto projekte nustatyta sprendimų dėl mažareikšmiškumo priėmimo tvarka
	Kriterijus netaikomas
	
	□ tenkina
□ netenkina

	9.
	Jeigu pagal numatomą reguliavimą sprendimus priima kolegialus subjektas, teisės akto projekte nustatyta kolegialaus sprendimus priimančio subjekto:
9.1. konkretus narių skaičius, užtikrinantis kolegialaus sprendimus priimančio subjekto veiklos objektyvumą;
9.2. jeigu narius skiria keli subjektai, proporcinga kiekvieno subjekto skiriamų narių dalis, užtikrinanti tinkamą atstovavimą valstybės interesams ir kolegialaus sprendimus priimančio subjekto veiklos objektyvumą ir skaidrumą;
9.3. narių skyrimo mechanizmas;
9.4. narių rotacija ir kadencijų skaičius ir trukmė;
9.5. veiklos pobūdis laiko atžvilgiu;
9.6. individuali narių atsakomybė
	Kriterijus netaikomas
	
	□ tenkina
□ netenkina

	10.
	Teisės akto projekto nuostatoms įgyvendinti numatytos administracinės procedūros yra būtinos, nustatyta išsami jų taikymo tvarka 
	Tvarkos IV skyrius
	
	x tenkina
□ netenkina

	11.
	Teisės akto projekte nustatytas baigtinis sąrašas motyvuotų atvejų, kai administracinė procedūra netaikoma
	3,45,53punktas
	
	x tenkina
□ netenkina

	12.
	Teisės akto projektas nustato jo nuostatoms įgyvendinti numatytų administracinių procedūrų ir sprendimo priėmimo konkrečius terminus
	Tvarkos 7,8,9,21,28,29,31,32,33,35,
36,37,47,48,50,54,55 punktai
	
	x tenkina
□ netenkina

	13.
	Teisės akto projektas nustato motyvuotas terminų sustabdymo ir pratęsimo galimybes
	11, 18, 19, 40, 42 punktai
	
	x tenkina
□ netenkina

	14.
	Teisės akto projektas nustato administracinių procedūrų viešinimo tvarką
	Tvarkos 67punktas
	
	x tenkina
□ netenkina

	15.
	Teisės akto projektas nustato kontrolės (priežiūros) procedūrą ir aiškius jos atlikimo kriterijus (atvejus, dažnį, fiksavimą, kontrolės rezultatų viešinimą ir panašiai)
	Kriterijus netaikomas
	
	□ tenkina
□ netenkina

	16.
	Teisės akto projekte nustatytos kontrolės (priežiūros) skaidrumo ir objektyvumo užtikrinimo priemonės[footnoteRef:3] [3: Pavyzdžiui, aiškiai ir išsamiai išdėstytos kontroliuojančio subjekto teisės ir pareigos, nustatyta standartizuota kontrolės atlikimo procedūra, reikalavimas fiksuoti atskirus kontrolės procedūros etapus ir jų rezultatus, atsakingų specialistų rotacija, užkirstas kelias kontroliuojančio ir kontroliuojamo subjektų tiesioginiam kontaktui be liudininkų ir panašiai.] 

	Kriterijus netaikomas
	
	□  tenkina
□ netenkina

	17.
	Teisės akto projekte nustatyta subjektų, su kuriais susijęs teisės akto projekto nuostatų įgyvendinimas, atsakomybės rūšis (tarnybinė, administracinė, baudžiamoji ir panašiai)
	Kriterijus netaikomas
	
	□ tenkina
□ netenkina

	18.
	Teisės aktų projekte numatytas baigtinis sąrašas kriterijų, pagal kuriuos skiriama nuobauda (sankcija) už teisės akto projekte nustatytų nurodymų nevykdymą, ir nustatyta aiški jos skyrimo procedūra
	Kriterijus netaikomas
	
	□ tenkina
□ netenkina

	19.
	Kiti svarbūs kriterijai
	nėra
	nėra
	□ tenkina
□ netenkina







	Teisės akto projekto tiesioginis rengėjas:
	Socialinės paramos
vyriausioji specialistė
Birutė Jakučionienė

	Teisės akto projekto vertintojas:
	Teisės ir civilinės metrikacijos skyriaus vedėja Aušra Slavinskienė

	
	(pareigos) (vardas ir pavardė)
	
	(pareigos) (vardas ir pavardė)

	
	

	
	

	
	(parašas) (data)
	
	(parašas) (data)


______________




















